b'\n_START_ARTICLE_\nTeatrul amator de dram\xc4\x83 \xe2\x80\x9eBranislav Nusic\xe2\x80\x9d din Teslic\n_START_PARAGRAPH_\nTeatrul amator de dram\xc4\x83 \xe2\x80\x9eBranislav Nusic\xe2\x80\x9d din Teslic (s\xc3\xa2rb\xc4\x83: Amatersko dramsko pozoriste) este un teatru din ora\xc8\x99ul Teslic situat \xc3\xaen Republika Srpska din Bosnia \xc8\x99i Her\xc8\x9begovina, fiind un important punct turistic al acestuia.\n_START_SECTION_\nIstoric\n_START_PARAGRAPH_\nTeatrul de dram\xc4\x83 \xe2\x80\x9eBranislav Nusic\xe2\x80\x9d, \xc3\xaenfiin\xc8\x9bat \xc3\xaen data de 16 februarie 2008, este un teatru faimos pentru operele sale, al ora\xc8\x99ului Teslic. Teatrul a ap\xc4\x83rut ca o nevoie a ora\xc8\x99ului de a-\xc8\x99i rec\xc4\x83p\xc4\x83ta identitatea cultural\xc4\x83 avut\xc4\x83 \xc3\xaenaintea r\xc4\x83zboiului civil din Iugoslavia, ce a avut urm\xc4\x83ri negative asupra institu\xc8\x9biilor culturale a ora\xc8\x99ului. Un grup de persoane importante al ora\xc8\x99ului Teslic (cunoscu\xc8\x9bi drept fondatorii culturii post-revolu\xc8\x9bioniste \xc3\xaen Teslic) au vrut s\xc4\x83 readuc\xc4\x83 la via\xc8\x9b\xc4\x83 cultura ora\xc8\x99ului Teslic \xc8\x99i s\xc4\x83 adauge un plus de imagine asupra acestuia prin livrarea spectacolelor teatrale._NEWLINE_\xc3\x8en timp ce \xe2\x80\x9efondatorii\xe2\x80\x9d lucrau cu ner\xc4\x83bdare la finalizarea detaliilor ce \xc8\x9bineau de buna func\xc8\x9bionare a teatrului, 15 actori amatori aveau s\xc4\x83 participe la prima lor scen\xc4\x83 de teatru, numit\xc4\x83 \xe2\x80\x9e\xd0\x9d\xd0\xb0\xd1\x80\xd0\xbe\xd0\xb4\xd0\xbd\xd0\xb8 \xd0\xbf\xd0\xbe\xd1\x81\xd0\xbb\xd0\xb0\xd0\xbd\xd0\xb8\xd0\xba\xe2\x80\x9d (\xe2\x80\x9eAmbasadorul\xe2\x80\x9d). Efortul depus a fost bine meritat. Sala teatrului era prea mic\xc4\x83 pentru a primi to\xc8\x9bi doritorii de a vedea o scen\xc4\x83 de teatru \xc3\xaent\xc3\xa2mpl\xc3\xa2ndu-se din \xc3\xaen ora\xc8\x99ul lor. \xc3\x8en acela\xc8\x99i an, ace\xc8\x99tia au organizat \xc8\x99i prima caravan\xc4\x83 de teatru din ora\xc8\x99ul Laktasi, mul\xc8\x9bumind publicul cu piese noi \xc8\x99i cu o gal\xc4\x83 a premiilor de performan\xc8\x9b\xc4\x83._NEWLINE_\xc3\x8en anul 2009, ace\xc8\x99tia au \xc3\xaenfiin\xc8\x9bat o sec\xc8\x9bie pentru copii \xc8\x99i tineret cuprin\xc8\x99i \xc3\xaentre 7 \xc8\x99i 14 ani ce aveau mai t\xc3\xa2rziu a performa \xc3\xaen cadrul unor festivale pe tot teritoriul Bosniei \xc8\x99i Her\xc8\x9begovinei.\n_START_SECTION_\nTeatrul \xc3\xaen Teslic, ca identitate cultural\xc4\x83\n_START_PARAGRAPH_\nDe\xc8\x99i apari\xc8\x9bia oficial\xc4\x83 a teatrului a fost \xc3\xaenregistrat\xc4\x83 \xc3\xaen anul 2008, Teslic era cunoscut pentru actorii s\xc4\x83i de strad\xc4\x83 cu mult \xc3\xaenainte de r\xc4\x83zboiul civil. Marko Mudornja, ce a tr\xc4\x83it \xc3\xaen Teslic \xc3\xaentre anii 1958 \xc8\x99i 1990 era cunoscut pentru apari\xc8\x9biile sale pe strad\xc4\x83 \xc8\x99i pentru \xc3\xaentre\xc8\x9binerea amuzamentului teslicanilor. El reu\xc8\x99ise s\xc4\x83 uneasc\xc4\x83 persoane de toate v\xc3\xa2rstele \xc8\x99i s\xc4\x83 le \xc3\xaenve\xc8\x9be arta teatral\xc4\x83 \xc3\xaentr-un mod foarte ludic.'